
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	Bucureşti, 31 martie 2009
Nr. PL. x. 184/2009



RAPORT
asupra proiectului de Lege privind aprobarea Ordonanţei Guvernului nr.1/2009 pentru   stabilirea unor      măsuri  financiar-bugetare  
În conformitate cu prevederile art. 95 şi art. 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.1/2009 pentru stabilirea unor măsuri financiar-bugetare, trimis cu adresa nr. PL.x. 184 din 9 martie 2009 şi  înregistrată cu nr. 31/314 din 09.03.2009. 
 În conformitate cu dispoziţiile art.75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, ca primă Cameră sesizată a adoptat proiectul de lege pentru aprobarea ordonanţei în şedinţa din 04.03.2009

Consiliul Legislativ a avizat favorabil cu observaţii şi propuneri proiectul de lege cu Avizul nr. 35/22.01.2009.
Proiectul de lege are ca obiect de reglementare aprobarea Ordonanţei  Guvernului nr. 1/2009 pentru stabilirea unor măsuri financiar-bugetare, în sensul eliminării din categoria publicaţiilor pentru care se percepe tarif de publicare în Monitorul Oficial al României a unor categorii de acte normative şi administrative.
În conformitate cu prevederile art. 61 şi 68 din Regulamentul Camerei Deputaţilor, republicat, cu modificările ulterioare, membrii comisiei au examinat iniţiativa legislativă mai sus menţionată în şedinţa din 31 martie 2009, împreună cu proiectul de Lege privind aprobarea Ordonanţei Guvernului nr. 23/2008 pentru modificarea şi completarea Legii nr. 202/1998 privind organizarea Monitorului Oficial al României, trimis cu adresa nr.PL.x.689 din 4 noiembrie 2008,  înregistrat cu nr. 31/ 1069  din 07.11.2008.
La lucrările Comisiei juridice, de disciplină şi imunităţi  au participat 18 deputaţi din numărul total de  25 de membri.

  La lucrările şedinţei au participat domnul Gheorghe Iancu, şef al Departamentului Legislativ al Camerei Deputaţilor, domnul Mircea Marinescu, director general al Regiei Autonome Monitorul Oficial şi doamna Crisanda Goga, director editorial al Regiei Autonome Monitorul Oficial.
Membrii Comisiei juridice, de disciplină şi imunităţi au examinat iniţiativele legislative menţionate mai sus şi au hotărât să reţină proiectul de Lege privind aprobarea Ordonanţei Guvernului nr. 23/2008 pentru modificarea şi completarea Legii nr. 202/1998 privind organizarea Monitorului Oficial al României  (PL x 689/2008) ca fiind iniţiativa de bază, urmând ca pentru cealaltă iniţiativă legislativă (PLx184/2009), să se întocmească un raport de respingere, reglementările acesteia fiind preluate în proiectul propus spre adoptare, iniţiativa rămânând fără obiect de reglementare.
În urma dezbaterii, membrii comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind  respingerea Ordonanţei Guvernului nr.1/2009 pentru stabilirea unor măsuri financiar-bugetare, întrucât prevederile Ordonanţei Guvernului au fost preluate integral în proiectul de lege pentru aprobarea Ordonanţei Guvernului nr. 23/2008 pentru modificarea şi completarea Legii nr. 202/1998 privind organizarea Monitorului Oficial al României (PL x 689/2008).

  În raport de obiectul şi conţinutul său, iniţiativa legislativă face parte din categoria legilor ordinare.

                  PREŞEDINTE,                               SECRETAR,                                           

                   Buda DANIEL                    Gabriel ANDRONACHE
Consilier
Paul Şerban

